CELEX: 62010CA0163
Language: bg
Date: 2011-09-06 00:00:00
Title: Дело C-163/10: Решение на Съда (голям състав) от 6 септември 2011 г. (преюдициално запитване от Tribunale di Isernia, Италия) — Наказателно производство срещу Aldo Patriciello (Член на Европейския парламент — Протокол за привилегиите и имунитетите — Член 8 — Наказателно производство за престъплението набедяване — Изявления, направени извън пределите на Парламента — Понятие за мнение, изразено при изпълнението на парламентарните задължения — Имунитет — Условия)

22.10.2011   
            
            
               BG
            
            
               Официален вестник на Европейския съюз
            
            
               C 311/11
            
         Решение на Съда (голям състав) от 6 септември 2011 г. (преюдициално запитване от Tribunale di Isernia, Италия) — Наказателно производство срещу Aldo Patriciello
   (Дело C-163/10) (1)
   
   (Член на Европейския парламент - Протокол за привилегиите и имунитетите - Член 8 - Наказателно производство за престъплението набедяване - Изявления, направени извън пределите на Парламента - Понятие за мнение, изразено при изпълнението на парламентарните задължения - Имунитет - Условия)
   2011/C 311/14
   Език на производството: италиански
   
      Запитваща юрисдикция
   
   Tribunale di Isernia
   
      Страна в главното производство
   
   Aldo Patriciello
   
      Предмет
   
   Преюдициално запитване — Tribunale di Isernia — Тълкуване на член 9 от Протокола за привилегиите и имунитетите на Европейските общности (ОВ 152, 1967 г., стр. 13) — Член на Европейския парламент, обвинен за престъплението набедяване вследствие на неверни обвинения срещу представител на силите на реда — Понятие за мнение, изразено при изпълнение на депутатските задължения
   
      Диспозитив
   
   Член 8 от Протокола за привилегиите и имунитетите на Европейския съюз, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия, трябва да се тълкува в смисъл, че изявление, направено от европейски депутат извън Европейския парламент, което е довело до наказателно преследване в неговата държава членка по произход за престъплението набедяване, представлява изразено при изпълнението на парламентарните задължения мнение, обхванато от предвидения в тази разпоредба имунитет, само когато това изявление е равнозначно на субективна преценка, която разкрива пряка и очевидна връзка с изпълнението на такива задължения. Запитващата юрисдикция трябва да определи дали тези условия са изпълнени в главното производство.
   
      (1)  ОВ C 161, 19.6.2010 г.